OpenLLM-France/wikimedia huggingface dataset:
# Ángel Sastre

Ángel Sastre (Don Benito, 1981) és un periodista freelance i corresponsal de guerra extremeny per a mitjans de ràdio, premsa i televisió.

## Biografia

Va fer les pràctiques de periodisme a Madrid, buscà una feina al seu poble i després tornà a Madrid uns mesos, des d'on l'enviaren a Londres per a ser corresponsal per Antena 3 i Onda Cero. Allà decidí que volia marxar a llatinoamèrica. Des del 2009 treballa a Amèrica Llatina com a periodista freelance per a diaris, televisions i ràdios. Ha estat corresponsal a Amèrica del Sud per la desapareguda CNN+, Telecinco, Cuatro, Onda Cero, La Razón i El Confidencial.
El 2015 viu a Buenos Aires per a desenvolupar la seva feina. El 2015 col·labora amb Cuatro, Onda Cero i la Razón.
Ha rebut diversos guardons. El 2010 va rebre el Premio Larra de la Asociación de la Prensa de Madrid. En una entrevista a Hoy va explicar entenia el periodista com la necessitat de buscar històries amb un factor social i humà que li servissin per denunciar situacions d'injustícia, i que aquest era sempre el seu objectiu.
Va estar segrestat a Síria juntament amb els també corresponsals de guerra Antonio Pampliega i José Manuel López des del 13 de juliol de 2015 fins al 7 de maig de 2016.

## Referències

* 1 2 3 «El extremeño Ángel Sastre desaparecido en Siria junto a otros dos periodistas españoles». Hoy, 21-07-2015 [Consulta: 22 juliol 2015].
* 1 2 3 EFE «Uno de los periodistas desaparecidos es el dombenitense Ángel Sastre». Cadena Ser, 21-07-2015 [Consulta: 22 juliol 2015].
* ↑ Sieteiglesias, Esther S. «Periodismo se escribe con A de Ángel». La Razón, 22-07-2015 [Consulta: 22 juliol 2015].
* ↑ «Ángel Sastre en una entrevista: "Si vas a Siria estás expuesto a que te secuestren o te maten"». La Información, 21-07-2015 [Consulta: 22 juliol 2015]. Arxivat 24 de juliol 2015 a Wayback Machine. «Còpia arxivada». Arxivat de l'original el 2015-07-24. [Consulta: 22 juliol 2015].
* ↑ EP «Desaparecido el periodista extremeño Ángel Sastre en Siria». Europa Press, 21-07-2015 [Consulta: 22 juliol 2015].
* ↑ Hurtado, Lluís Miquel «Liberados los tres periodistas españoles secuestrados en Siria hace casi un año». El Mundo, 08-05-2016 [Consulta: 8 maig 2016].
# Ústí nad Labem

Ústí nad Labem (Aussig en alemany) és una ciutat de la República Txeca d'uns 93.000 habitants, a la riba del riu Elba. És la capital del districte i de la regió que porten el mateix nom, i té l'estatus de ciutat estatutària. És un centre industrial important, un port fluvial actiu i un nus de comunicacions ferroviàries.
El nom d'Ústí nad Labem està format per la forma Ústí, del txec antic, que significa "desembocadura d'un riu", i Labe (el riu Elba). Literalment, doncs, significa "desembocadura a l'Elba", que fa referència a la confluència entre el riu Bilina i l'Elba, que es produeix en aquest punt. Habitualment, però, s'utilitza el nom escurçat d'Ústí.
# 21 Jump Street (pel·lícula)

* Per a altres significats, vegeu «Jump Street».
21 Jump Street és una pel·lícula nord-americana d'acció i de comèdia del 2012 dirigida per Phil Lord i Christopher Miller, escrita per Michael Bacall i protagonitzada per Jonah Hill i Channing Tatum, basada en la sèrie de televisió amb el mateix nom 21 Jump Street. És la preqüela de la pel·lícula 22 Jump Street.

## Argument

Uns agents de la policia s'infiltren en un institut per tal d'erradicar la delinqüència juvenil que s'està produint. Els dos agents Schmidt (Jonah Hill) i Jenko (Channing Tatum), que eren enemics durant l'institut, però que posteriorment en trobar-se a l'acadèmia de policia varen fer-se amics complementant-se, hauràn d'entrar en acció en un institut. Els traslladen a una unitat de la policia secreta anomenada 'Jump Street', comandada pel capità Dickson (Ice Cube). Un cop infiltrats a l'institut hauran d'adaptar-se als canvis entre la joventut d'aleshores envers la que varen viure ells per tal de descobrir un traficant d'una nova droga que circula per aquells ambients adolescents.

## Repartiment

A continuació es mostra el repartiment de la pel·lícula:
* Jonah Hill és Morton Schmidt/Doug McQuaid.
* Channing Tatum és Greg Jenko/Brad McQuaid.
* Brie Larson és Molly Tracey.
* Dave Franco és Eric Molson.
* Rob Riggle és Sr. Walters.
* DeRay Davis és Domingo.
* Ice Cube és Capità Dickson.
* Chris Parnell és Sr. Gordon.
* Ellie Kemper és Sra. Griggs.
* Jake Johnson és Principal Dadier.
* Nick Offerman és Cap adjunt Hardy.
* Holly Robinson Peete és Oficial Judy Hoffs.
* Lindsey Broad és Lisa.
* Johnny Simmons és Billiam Willing-ham.
* Spencer Boldman és French Samuels.
* Rye Rye és Jr. Jr.
* Caroline Aaron és Annie Schmidt.
* Dakota Johnson és Fugazy.
* Valerie Tian és Burns.
* Luis Da Silva és One-Percenter.
* Johnny Depp (cameo no acreditat) és Tom Hanson.
* Peter DeLuise (cameo no acreditat) és Doug Penhall.

## Referències

* ↑ «21 Jump Street Film Gets Phil Lord and Chris Miller To Direct || FusedFilm.com», 18-02-2012. Arxivat de l'original el 2012-02-18. [Consulta: 10 gener 2018].
* 1 2 3 «Infiltrados en clase» (en castellà). Arxivat de l'original el 2018-01-11. [Consulta: 10 gener 2018].
* 1 2 «Johnny Depp '21 Jump Street’ Cameo Came With Conditions (Spoiler Alert)». The Wrap. Arxivat de l'original el 4 de juliol 2015. [Consulta: 5 octubre 2014].
* ↑ «Johnny Depp to make a cameo in '21 Jump Street' film» (en anglès). NY Daily News.

## Enllaços externs

* 21 Jump Street - Lloc web oficial
# (177) Irma

Irma és el nom que rep l'Asteroide número 177 del cinturó d'asteroides. Fou descobert pels germans astrònoms Paul i Prosper Henry el 5 de novembre del 1877 des de l'observatori de París (França).

## Referències

* L'asteroide Irma a la pàgina oficial de la NASA
Viccionari
* 1 2 3 4 5 6 «JPL Small-Body Database». [Consulta: 16 octubre 2023].
* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 29. Editorial: Springer Science+Business Media. Llengua del terme, de l'obra o del nom: anglès.
# ACG

ACG té els següents significats:
* Azəri-Çıraq-Günəşli, complex de camps petrolífers a la mar Càspia
* Àrea de Conservació Guanacaste, lloc Patrimoni de la Humanitat a Costa Rica
* Àcid clorogènic, antioxidant present a diverses plantes
* ACG, codó de la treonina
# Abureni

L'abureni és una llengua que es parla a l'estat de Bayelsa del sud-est de Nigèria. Es parla concretament a les LGAs de Brass, d'Ogbia i de Nembe. El nom en nembe de la llengua és "Mini".
L'abureni és una llengua que forma part de les llengües Central Delta de les llengües del riu Cross de la família lingüística de les llengües Benué-Congo.Segons l'ethnologue el 2006 tenia 4.000 parlants.
El 65% dels parlants d'abureni professen confessions cristianes: el 40% són protestants, el 40% són d'esglésies independents, el 20% són catòlics i el 3% són evangèlics. El 35% restant creuen en religions tradicionals africanes.

## Referències

* 1 2 Mini a Joshuaproject
* 1 2 Abureni a l'ethnologue
# 81 d'Aquari

81 d'Aquari (81 Aquarii) és una estrella de la constel·lació d'Aquari de magnitud aparent 6,23. Es tracta d'una estrella gegant taronja; posseeix una magnitud absoluta de 0,69 i la seva velocitat radial negativava indica que l'estrella s'acosta al sistema solar.
Es tracta d'una estrella situada a l'hemisferi celeste austral, molt a prop de l'equador celeste; el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 6,2 no és visible a ull nu,però es pot observar amb binoculars petits. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
# Acontes

Acontes fou fill de Licàon. Va fundar la ciutat d'Acontion, a l'Arcàdia, que va prendre el seu nom.

## Referències

* ↑ «Perseus Encyclopedia, Acontes». [Consulta: 8 juliol 2021].
* Dictionary of Greek and Roman biography and mythology, (William Smith, 1849)
* Dictionary of Greek and Roman Geography (William Smith, 1854)
# 2019 Madrid Challenge by la Vuelta

La cinquena edició del Madrid Challenge by La Vuelta es va disputar a Madrid el 14 i 15 setembre 2019. Fou la 22a cursa del circuit femení ciclista de l'UCI del 2019.

## Recorregut i organització

La primera etapa fou una contrarellotge individual de 9,3km disputada a Boadilla del Monte. La segona etapa es disputà sobre un recorregut de 98,6km dins de Madrid, utilitzant el mateix circuit que es faria servir a la darrera etapa de la Vuelta d'aquell mateix any.

## Resultats

Font: ProCyclingStats :

## Referències

* ↑ «Official website of Madrid Challenge cycling race 2019». Madrid Challenge. Amaury Sport Organisation. [Consulta: 8 setembre 2019].
* ↑ «Stage 2». Madrid Challenge. [Consulta: 8 setembre 2019].
# Acudits de violes

Els acudits de violes són acudits sobre violes i violistes. Es creu que els acudits de violes van aparèixer al segle xviii, quan les violes sovint tocaven veus senzilles i, per tant, quedaven relegades a músics de menys habilitat.
L'origen de molts d'aquests acudits es podria remuntar a una història d'Itàlia de principis del segle xvii, tot i tractar-se d'una història real:
   El violinista Francesco Geminiani va arribar a Londres el 1714, com molts altres músics expatriats que van anar a Anglaterra a finals del segle xvii i principi del segle xviii… De jove, Geminiani havia estat nomenat cap de l'orquestra a Nàpols, on segons l'historiador musical anglès Charles Burney portava un temps tan salvatge i inestable que en comptes de regular i dirigir el grup, provocava una gran confusió, i va ser degradat a tocar la viola.
Els acudits de violes s'expliquen de maneres molt diferents, algunes de les quals només són comprensibles per músics o persones amb coneixements musicals, mentre que d'altres no requereixen cap coneixement especialitzat. Alguns acudits es burlen de la pròpia viola, d'altres es burlen dels violistes, i alguns van en sentit contrari: acudits sobre músics que fan acudits de violes.

## Vegeu també

* Barzelletta

## Referències

* ↑ Cottrell, Stephen. Professional Music-making in London: Ethnography and Experience (en anglès). Ashgate, 2004. ISBN 9780754608899.
* ↑ Marissen, Michael. The Social and Religious Designs of J. S. Bach's Brandenburg Concertos (en anglès). Princeton University Press, 1999-07-01. ISBN 9781400821655.
* 1 2 Rahkonen, Carl «No Laughing Matter: The Viola Joke Cycle as Musicians' Folklore». Western Folklore, 59, 1, Data incorrecta, pàg. 49. DOI: 10.2307/1500468.
# Addagamunu

Addagamunu fou un rei de Sri Lanka del 21 al 30. Era fill de Mahadithaka Mahanaga al que va succeir quan va morir.
Va ser un rei molt pietós i va emetre ordres per evitar la mort de qualsevol animal, prohibint a totes les persones cometre tal pecat i els va manar fer obres de caritat. Va construir una paret a l'entorn de la dagoba de Ruwanwelisaya i va posar-hi un Chatta (a imitació del paraigua blanc que és un emblema de la reialesa), que va fixar en l'agulla de la dagoba. També tenia un gran nombre d'arbres fruiters i plantes enfiladisses plantades al llarg del país, i va desenvolupar el seu hàbit favorit d'omplir els bols de sacerdots amb melons (Amanda).
El Rajatardnyini, una historia de Caixmir, diu que el rei Meghavahana del Caixmir va visitar Ceilan durant el regnat de Addagamunu i fou hoste del rei singalès i que va influir en ell per prohibir la mort d'animals, com Meghavahana havia fet ja al seu propi regne.
Va ser assassinat pel seu germà Kanijanu Tissa (Kanirajanu Tissa) que el va succeir.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Aeroflot Open

L'Aeroflot Open (Obert Aeroflot), és un torneig d'escacs obert celebrat anualment a Moscou, i patrocinat per la companyia aèria Aeroflot. Va ser establert el 2002 i ràpidament va arribar a ser el més fort torneig obert d'escacs del món. La primera edició va comptar amb uns 80 Grans Mestres (GMs), i a la segona edició ja hi van participar 150 GMs.
El torneig es juga per sistema suís i el guanyador és convidat al Torneig de Dortmund que se celebra més tard en el mateix any, una tradició iniciada el 2003. En els últims anys també hi ha hagut una edició B i C a banda del torneig principal.

## Taula de guanyadors

El nom del guanyador és en negreta en les edicions en què diversos jugadors acabaren amb la mateixa puntuació. El 2007, 2008, i 2010 hi va haver un guanyador en solitari.
    #AnyGuanyador(s)PuntsRondes 12002Gregory Kaidanov Estats Units Aleksandr Grisxuk Rússia Aleksei Aleksandrov Belarús Alexander Shabalov Estats Units Vadim Milov Suïssa6.59 22003Victor Bologan Moldàvia Aleksei Aleksàndrov Belarús Aleksei Fiódorov Belarús Piotr Svídler Rússia79 32004Serguei Rublevski Rússia Rafael Vaganian Armènia Valeri Filippov Rússia79 42005Emil Sutovsky Israel Andrei Khàrlov Rússia Vassil Ivantxuk Ucraïna Aleksandr Motiliov Rússia Vladímir Akopian Armènia6.59 52006Baadur Jobava Geòrgia Victor Bologan Moldàvia Krishnan Sasikiran Índia Xakhriar Mamediàrov Azerbaidjan6.59 62007Ievgueni Alekséiev Rússia79 72008Ian Nepómniasxi Rússia79 82009Étienne Bacrot França Oleksandr Moissèienko Ucraïna6.59 92010Le Quang Liem Vietnam79 102011Le Quang Liem Vietnam Nikita Vitiúgov Rússia Ievgueni Tomaixevski Rússia6½9 112012Mateusz Bartel Polònia Anton Kórobov Ucraïna Pàvel Eliànov Ucraïna6½9 122015Ian Nepómniasxi Rússia Daniil Dubov Rússia79 132016Ievgueni Naier Rússia Borís Guélfand Israel6.59 142017Vladímir Fedosséiev Rússia79

## Referències

* ↑ «Aeroflot Open 2015 A». chess-results.com. [Consulta: 18 novembre 2015].
* ↑ «Najer wins Aeroflot Open, Gelfand is silver». chessbase.com.
* ↑ «Fedoseev wins Aeroflot» (en anglès). Chess24.com. [Consulta: 7 març 2017].

## Enllaços externs

* Reportatges a Chessbase: 2002 Arxivat 2004-10-22 a Wayback Machine., 2003, 2004, 2005, 2006, 2007, 2008, 2009, 2010
* Resultats a TWIC: 2002 Arxivat 2008-09-18 a Wayback Machine., 2003 Arxivat 2009-01-04 a Wayback Machine., 2004 Arxivat 2009-07-06 a Wayback Machine., 2005 Arxivat 2009-07-06 a Wayback Machine., 2006 Arxivat 2009-07-05 a Wayback Machine., 2007 Arxivat 2008-02-17 a Wayback Machine., 2008 Arxivat 2009-07-06 a Wayback Machine., 2009 Arxivat 2009-07-05 a Wayback Machine.
* Edició de 2002 a ruchess.com 2002
# 2n districte congressual de Hawaii

El 2n districte congressual és un districte congressual que tria un Representant per a la Cambra de Representants dels Estats Units per l'estat de Hawaii. Segons l'Oficina del Cens, l'any 2011 el districte tenia 688007 habitants. Actualment el districte està representat per la Demòcrata Tulsi Gabbard.

## Geografia

El 2n districte congressual de Hawaii està situat en les coordenades 19° 48′ 35″ N, 155° 30′ 22″ O﻿ / ﻿19.80972°N,155.50611°O﻿ / 19.80972; -155.50611.

## Demografia

Segons l'Oficina del Cens dels Estats Units, l'any 2011 hi havia 688007 persones residint en el 2n districte congressual. Dels 688007 habitants, el districte estava compost per 356055 (el 51.8%) blancs; d'aquests, 214659 (el 31.2%) eren blancs no llatins o hispans. A més, 9365 (l'1.4%) eren afroamericans o negres, 2174 (el 0.3%) eren natius d'Alaska o amerindis, 178406 (el 25.9%) eren asiàtics, 82297 (el 12%) eren natius de Hawaii o illencs del Pacífic, 9872 (l'1.4%) eren d'altres races i 191 234 (el 27.8%) pertanyien a dues o més races. Del total de la població 74457 (el 10.8%) eren hispans o llatins de qualsevol raça; 22128 (el 3.2%) eren d'ascendència mexicana, 27415 (el 4%) porto-riquenya i 935 (el 0.1%) cubana. A més de l'anglès, 1098 (el 2.5%) persones majors de cinc anys parlaven espanyol perfectament.
El nombre total de llars en el districte era de 220348, i el 72.3% eren famílies en les quals el 30% tenien menors de 18 anys vivint amb ells. De totes les famílies vivint en el districte, només el 52.9% eren matrimonis. Del total de llars en el districte, el 6.1% eren parelles que no estaven casades, mentre que el 0.7% eren parelles del mateix sexe. La mitjana de persones per llar era de 3.04.
En 2011 els ingressos mitjans per llar en el districte congressual eren de 58844$, i els ingressos mitjans per família eren de 83519$. Les llars que no formaven una família tenien uns ingressos de US$60 828. El salari mitjà a temps complet per als homes era de 43291$ i el de les dones era de 36369$. La renda per capita per al districte era de US$25 458. Al voltant del 9.9% de la població estaven per sota del llindar de la pobresa.

## Referències

* ↑ National Journal, "Rep. Giffords Alive and Responding to Commands", Reid Wilson, 8 de gener de 2011
* 1 2 3 «American FactFinder» (en anglès). Oficina del Cens dels Estats Units. Arxivat de l'original el 3 de desembre 2017. [Consulta: 15 febrer 2019].
* ↑ «Geographic Names Information System» (en anglès). Servei Geològic dels Estats Units. Arxivat de l'original el 15 de febrer 2019. [Consulta: 18 febrer 2019].

## Enllaços externs

* Districtes congressionales en l'Oficina del Cens dels Estats Units
# 2n Japan Record Awards

El 2n Japan Record Awards es va celebrar el 30 de desembre de l'any 1960. En la gala es van reconèixer i premiar els mèrits dels cantants d'aquell 1960. La gala fou retransmesa per la cadena TBS. Kazuko Matsuo i Hiroshi Wada & His Mahina Stars van ser els guanyadors d'aquella edició amb la cançó Dare yori mo Kimi wo aisu.

## Guardonats
### Japan Record Awards

* Kazuko Matsuo i Hiroshi Wada & His Mahina Stars: Dare yori mo Kimi wo aisu.
** Lletra: Kōhan Kawauchi
** Música: Tadashi Yoshida

### Premi al Millor Vocalista

* Hibari Misora: Aishû wa toba
** Lletra: Miyuki Ishimoto
** Música: Tōru Funamura

### Premi a l'Artista Novell

* Yukio Hashi: Itakogasa
** Lletra: Takao Saeki
** Música: Tadashi Yoshida

### Premi al Millor Compositor

* Chiyoko Shimakura: Shiroi Koyubi no Uta
** Lletra: Shinichi Sekizawa
** Música: Masao Koga

### Premi a la Planificació

* Akira Kobayashi: Danchone bushi, Zundoko bushi
** Casa discogràfica: Nippon Columbia

### Premi a la Cançó Infantil

* Fumiko Mizukami i King Hōzuki-kai: Yûran Bus
** Lletra: Junichi Kobayashi
** Música: Yoshinao Nakada

## Referències

* ↑ «活動〜日本レコード大賞〜【公益社団法人 日本作曲家協会】» (en japonès). Arxivat de l'original el 2021-03-03. [Consulta: 4 gener 2021].
* ↑ En este cas és la discogràfica i no la cançó o l'intèrpret qui guanyà el premi
# Abdul Karim

Abdul Karim fou kan d'Astracan, possible cogovernant amb el seu germà Qasim I i un tercer germà, i potser sol a partir d'una data que podria ser propera al 1490.
El 1491 els tres fills d'Ahmad Khan que cogovernaven l'Horda d'Or, aliats a Abdul Karim, van envair el Kanat de Crimea on foren derrotats. Un fill d'un dels tres kans, de nom Edigu, va morir a la lluita. El 1502 quan l'Horda d'Or fou aniquilada per Meñli I Giray de Crimea, dos nebots de l'esmentat Ahmed Khan, de noms Yusuf i Shigavlei (fills de Yakub i de Bakhtiai, germans d'Ahmed Khan), que vivien a Astracan, es van refugiar a Rússia.
Per fer fugir a Shaykh Ahmad, el darrer kan de l'Horda d'Or presoner a Lituània, alguns notables tàtars dirigits per Kazak Sultan, que sembla que era germanastre del presoner, va anar a demanar ajut a Abdul Karim; l'acció es va portar a terme però els fugitius foren capturats abans de sortir de Lituània i el kan enviat a Kovno.
El 1509 Abdul Karim, aliats als mirzes nogais Aguish, Akhmet Ali i Shidiak, va fer un atac a Crimea però fou derrotat pel kan local. No torna a ser esmentat i hauria mort vers 1514. El seu germà Yanibek potser encara era viu i va regnar uns anys sol.

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Abigail

Abigail (Hebreu: אֲבִיגָיִל, Avigáyil ʾĂḇîḡáyil o ʾĂḇîḡāyil) és un personatge bíblic. El seu nom significa el pare bota de goig o font d'alegria. És un personatge femení que apareix en narratives bíbliques dels llibres de Samuel, i reflectit en els llibres de Cròniques. El nom Abigai hi apareix una vegada, i l'extensa majoria d'erudits creu que és un nom alternatiu d'Abigail. Hi ha dos individus que pareixen anomenar-se Abigail:
* És una calebita, dona de Nabal amb qui vivia en la ciutat de Maon, junt amb el desert de Faran, prop d'Hebron, que va ser una esposa de David després de la mort sobtada de Nabal. Va ser la mare d'un dels fills de David, anomenat en el llibre de Cròniques com a Daniel, en el text masorètic dels llibres de Samuel com Quilab, i en el text del Setanté dels llibres de Samuel com Daluyah.
* La mare d'Amassà. En la versió del llibre de Cròniques, i del Setanté dels llibres de Samuel, identifiquen el pare d'Abigail com Jessè, i ella per tant seria una germana de David, però en el text masorètic dels llibres de Samuel anomenen son pare Nahaix; els erudits pensen que Nahaix és un error tipogràfic, basat en l'aspecte dels dos versos coneguts més avant. En el llibre de Cròniques, identifiquen el pare d'Amassà com Jèter l'Ismaelita, però en els llibres de Samuel, identifiquen el pare d'Amassà com Itrà l'Israelita; els erudits pensen que l'últim cas és el més probable.
És possible que ambdues dones anomenades Abigail siguen diversos rols de la mateixa dona, perquè els erudits dels textos miren el que es descriu en els llibres dels Cròniques que deriven dels llibres de Samuel, i les referències a Abigail com una germana de David ocorren només en els passatge que els erudits textuals dels textos atribueixen a la història de la cort de David, un document que no menciona Abigail com una de les esposes de David.

## Referències

* 1 2 2 Samuel 3:3
* ↑ 1 Samuel 25
* ↑ 1 Cròniques 3:1
* ↑ 2 Samuel 3:3, LXX
* ↑ 1 Cròniques 2:13-16
* ↑ 2 Samuel 17:25, LXX
* 1 2 2 Samuel 17:25
* ↑ 1 Cròniques 2:17
* ↑ Enciclopèdia Jueva, Llibres de Samuel
* ↑ Enciclopèdia Jueva
Viccionari